Γκλεν Φέργκιουσον

Ο Γκλεν Ουίλιαμ Φέργκιουσον (αγγλικά: Glenn William Ferguson, γεννήθηκε 10 Ιουλίου 1969) είναι πρώην ποδοσφαιριστής και προπονητής της Βόρειας Ιρλανδίας. Αγωνιζόμενος ως επιθετικός συμμετείχε σε περισσότερους από 1.000 επίσημους αγώνες σημειώνοντας 569 τέρματα.

 Με το προσωνύμιο Σπάικ (Spike) κατά τη διάρκεια της καριέρας του, αγωνίστηκε αρχικά για την Αρντς κάνοντας το ντεμπούτο του στις 5 Μαρτίου 1988 και σημειώνοντας το πρώτο του γκολ απέναντι στη Γκλέναβον, την επόμενη ομάδα του. Με την Γκλέναβον αγωνίστηκε για 8 χρόνια και σημείωσε 227 τέρματα σε 367 επίσημους αγώνες. Τον Ιανουάριο του 1998 εντάχθηκε στην Λίνφιλντ έναντι αντίτιμου μεταφοράς ρεκόρ στη χώρα του.Είναι ο κορυφαίος σκόρερ του Λίνφιλντ στις ευρωπαϊκές διοργάνωσεις με 5 γκολ: ο Φέργκιουσον άνοιξε τον ευρωπαϊκό λογαριασμό του με ένα γκολ παρηγοριάς καθώς η Λίνφιλντ υποχρεώθηκε σε ήττα με 5–1 από την Ομόνοια Λευκωσίας στο Μακάρειο Στάδιο για το Κύπελλο ΟΥΕΦΑ του 1998–99. Σημείωσε δύο τέρματα στο Τσάμπιονς Λιγκ το 2000–01. Την 1η Δεκεμβρίου 2006, σημείωσε το 226ο γκολ του για την Λίνφιλντ, το οποίο ανέβασε το σύνολο της καριέρας του σε 476, καθιστώντας τον τον τρίτο καλύτερο σκόρερ στην ιστορία του αθλήματος στη Βόρεια Ιρλανδία πίσω από τους Τζο Μπάμπρικ και Τζίμι Τζόουνς. Στις 2 Φεβρουαρίου 2008, κατά τη διάρκεια του τελικού του Κυπέλλου CIS με αντίπαλο την Κρουσέιντερς ΦΚ, ο Φέργκιουσον ερχόμενος από τον πάγκο με 20 λεπτά να απομένουν και ενώ η Λίνφιλντ έχανε 2–1, σημείωσε δύο γκολ στα τελευταία πέντε λεπτά για να ανατρέψει το αποτέλεσμα. Η Λίνφιλντ κέρδισε τελικά με 3–2. Αυτά ήταν το 500ό και 501ο του γκολ στο ιρλανδικό ποδόσφαιρο, και το 250ό και το 251ο για το σύλλογο. Στις 9 Φεβρουαρίου 2008 έγινε ο κορυφαίος σκόρερ όλων των εποχών στο Ιρλανδικό Κύπελλο με δύο τέρματα εναντίον της Μπανγκόρ φτάνοντας τα 53. Ο Φέργκιουσον έκλεισε την καριέρα του στον κορυφαίο Ιρλανδικό σύλλογο τον Μάιο του 2009, έχοντας σημειώσει 285 γκολ σε 515 εμφανίσεις και έχοντας κερδίσει 21 επίσημους τίτλους από τους οποίους 6 πρωταθλήματα και 4 Κύπελλα.Στις 28 Αυγούστου 2010, έπαιξε τον 1.000ό επίσημο αγώνα του στη Βόρεια Ιρλανδία - στη νίκη της Ντιστίλερι με 2–1 επί της Nιούρι Σίτι και αποχώρησε την επόμενη χρονιά σε ηλικία 42 ετών. Ήταν δύο φορές πρώτος σκόρερ του πρωταθλήματος, μία φορά με την Γκλέναβον (1994–95) και μία με την Λίνφιλντ (2004–05).Έχοντας προηγούμενα αγωνιστεί για τη δεύτερη εθνική ομάδα της Βόρειας Ιρλανδίας, ο Φέργκιουσον κλήθηκε για πρώτη φορά στην ομάδα της Βόρειας Ιρλανδίας στα τέλη του 1998. Έκανε το ντεμπούτο του με αντίπαλο τον Καναδά στις 7 Απριλίου 1999, αλλά δεν έπαιξε ξανά μέχρι το 2001. Συνολικά είχε πέντε συμμετοχές χωρίς σκοράρει. Κλείνοντας την σταδιοδρομία του είχε σημειώσει 569 τέρματα σε 1.084.Ανέλαβε προπονητής της Μπαλίμενα Γιουνάιτεντ ΦΚ στις 30 Δεκεμβρίου 2011. Έμεινε στο σύλλογο για πέντε χρόνια και την οδήγησε σε ένα τελικό Κυπέλλου. Γκλενάβον Ιρλανδικό Κύπελλο : 1996–97 Χρυσό Κύπελλο (2) : 1990–91, 1997–98 Floodlit Cup : 1996–97 County Antrim Shield (2) : 1990–91, 1995–96 Mid-Ulster Cup : 1990–91 IFA Charity Shield : 1992Λίνφιλντ Ιρλανδικό πρωτάθλημα (6) : 1999–00, 2000–01, 2003–04, 2005–06, 2006–07, 2007–08 Ιρλανδικό Κύπελλο (4) : 2001–02, 2005–06, 2006–07, 2007–08 Κύπελλο Ιρλανδικού Πρωταθλήματος (4) : 1998–99, 1999–00, 2005–06, 2007–08 County Antrim Shield (5) : 1997–98, 2000–01, 2003–04, 2004–05, 2005–06 IFA Charity Shield : 2000 Setanta Cup : 2005Ντιστίλερι Κύπελλο Ιρλανδικού Λιγκ : 2010-11Ατομικές διακρίσεις Πρώτος σκόρερ πρωταθλήματος (2) : 1994–95 (27 γκολ) , 2003–04 (25 γκολ) Παίκτης της Χρονιάς του Συλλόγου Ποδοσφαιριστών της Βόρειας Ιρλανδίας (3) : 2000–01, 2003–04, 2005–06 Βόρεια Ιρλανδία PFA παίκτης της χρονιάς : 1994 Κατάλογος ποδοσφαιριστών ανδρών με 500 ή περισσότερα γκολ